Fl-Indonezja l-waqfa qasira mill-maltemp li tat ċans għal iżjed tiftix u salvataġġ ma ħalliet l-ebda frott u wara ftit sigħat reġa’ beda l-maltemp fuq il-baħar Java. Mindu seħħet it-traġedja tal-ajruplan tal-AirAsia nhar il-Ħadd li għadda, ittellgħu seba’ katavri mill-162 persuna li kienu abbord. L-ajruplan kien fi triqtu mill-Indoneżja lejn Singapore. Intant ilbieraħ tħassru ċ-ċelebrazzjonijiet li kienu ppjanati għal lejlet l-ewwel tas-sena u minflok saret vġili biex tfakkar lil dawn il-vittmi u ġiet osservata minuta silenzju. Il-baħar qawwi ħafna qed iwaqqaf lill-għaddasa milli jinvestigaw il-post fejn iġġarraf l-ajruplan. Sal-bieraħ kien ippjanat li 50 għaddasa Indoneżjani jinżlu fil-baħar Java fejn niżel l-ajruplan tal-Air Asia, madankollu dan kellu jitħassar minħabba l-maltemp. It-tbassir tat-temp għas-sigħat li ġejjin ma tantx jagħti kuraġġ għat-tfittxija tal-katavri u biċċiet tal-ajruplan.